ΑΘΗΝΑ 4/1/2018

ΑΡ. ΠΡΩΤ.: 4059

**ΔΕΛΤΙΟ ΤΥΠΟΥ**

**ΠΡΩΤΟΦΑΝΗΣ ΑΠΟΦΑΣΗ ΤΟΥ ΔΙΟΙΚΗΤΟΥ ΤΟΥ Γ.Ν. ΚΕΡΚΥΡΑΣ**

**Καρδιολόγος ορίζεται Προϊστάμενος, Συντονιστής Διευθυντής στην Πνευμονολογική Κλινική του Νοσοκομείου**

**Προσλαμβάνονται τόσοι Ιατροί και Νοσηλευτές στα Δημόσια Νοσοκομεία που δεν έχουμε τι να τους κάνουμε!!!**

Τι έκανε ο Διοικητής του Γ.Ν.Κέρκυρας;

Συνταξιοδοτήθηκε ο Συντονιστής Διευθυντής Προϊστάμενος Πνευμονολικού Τμήματος του Νοσοκομείου 31/12/2017.

**Το Νοσοκομείο ως όφειλε δεν προκήρυξε τη θέση** **έξι μήνες πριν την συνταξιοδότηση του Διευθυντή, όπως πολλές φορές ζητήθηκε από τον εν λόγο Διευθυντή**. Ο Διοικητής με απόφασή του, την οποία σας κοινοποιούμε, όρισε Προϊστάμενο του Πνευμονολογικού Τμήματος τον Διευθυντή Συντονιστή της Καρδιολογικής Κλινικής. Η Πνευμονολογική Κλινική του Νοσοκομείου Κέρκυρας χορηγεί ειδικότητα Πνευμονολογίας στους Ιατρούς και ταυτόχρονα εξυπηρετεί χιλιάδες πολίτες όπως αναλυτικά αναφέρει ο συνταξιοδοτηθείς Διευθυντής Ιατρός στην αναφορά του, την οποία σας κοινοποιούμε. Μάλιστα η Απόφαση του Διοικητή επειδή είναι παράνομη δεν αναφέρει την ειδικότητά του Καρδιολόγου Ιατρού που αναλαμβάνει την Πνευμονολογική Κλινική!!!

**Αν είναι δυνατόν όρισε Προϊστάμενο Συντονιστή, Επιστημονικό Υπεύθυνο της Πνευμονολογικής Κλινικής, Καρδιολόγο Ιατρό!!!**

**Παγκόσμια πρωτοτυπία!!!**

**Μόνο στην Ελλάδα του Πολάκη συμβαίνουν αυτά!!!**

**Προφανώς ο Διοικητής κάποιον θέλει να βολέψει!!!**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ